b'\n_START_ARTICLE_\nOtto Huhtanen\n_START_PARAGRAPH_\nOtto Huhtanen (12. kes\xc3\xa4kuuta 1891 S\xc3\xa4ini\xc3\xb6, Viipurin mlk. \xe2\x80\x93 17. joulukuuta 1978 Riihim\xc3\xa4ki) oli suomalainen vapaapainija ja kreikkalais-roomalaisen tyylin painija. H\xc3\xa4n voitti vapaapainissa ammattilaisten maailmanmestaruuden Saksassa vuonna 1921. H\xc3\xa4nen lempinimens\xc3\xa4 oli "Kannaksen Karhu". Huhtanen saavutti kreikkalais-roomalaisen tyylin amat\xc3\xb6\xc3\xb6ripainissa sarjan yli 82,5 kg SM-pronssia vuonna 1917 Helsingin Atleettiklubin edustajana. Huhtanen on haudattu Lappeenrantaan, Lepolan hautausmaalle.'